Heterospore planter, for eksempel karsporeplantene dvergjamne, brasmegress og trådbregne danner to typer sporehus: mikrosporangium og makrosporangium. Mikrosporangiet produserer mange små mikrosporer, mens makrosporangiet produserer noen få store makrosporer. Mikrosporer spirer til hannlige gametofytter og makrosporene til hunnlige gametofytter.